Ερμίνε Ρόις του Γκράιτς

Η Ερμίνα Ρόις του Γκράιτς (Hermine Reuß zu Greiz, 17 Δεκεμβρίου 1887 - 7 Αυγούστου 1947) ήταν η δεύτερη σύζυγος του Αυτοκράτορα Γουλιέλμου Β΄ της Γερμανίας.

Βιογραφία
Γεννήθηκε στις 17 Δεκεμβρίου 1887 στο Γκράιτς, και ήταν το πέμπτο παιδί και η τέταρτη κόρη του Ερρίκου ΚΒ΄ Ρόις του Γκράιτς και της Ίντας του Σάουμπουργκ-Λίππε.

Στις 7 Ιανουαρίου 1907 παντρεύτηκε τον Ιωάννη Γεώργιο του Σουνάϊκ-Κάρολαθ στο Γκράιτς. Μαζί απέκτησαν πέντε παιδιά:
τον Ιωάννη Γεώργιο Ερρίκο Λουδοβίκο Φρειδερίκο Χέρμαν Φερδινάνδο (1907-1943), παντρεύτηκε την Σίβυλλα φον Σέντλιτς ουντ Λάιπε. 
τον Γεώργιο Γουλιέλμο (1909-1927), πέθανε σε ηλικία 18 ετών.
την Ερμίνα Καρολίνα Γουάντα Ίντα Λουίζα Φεοδώρα Βικτωρία Αυγούστα (1910-1959), παντρεύτηκε τον Ούγκο Χέρμπερτ Χάρτουνγκ.
τον Φερδινάνδο Ιωάννη Γεώργιο Χέρμαν Ερρίκο Λουδοβίκο Γουλιέλμο Φρειδερίκο Αύγουστο (1913-1973), παντρεύτηκε (1) την Ρόουζ Ράουχ και (2) την Μαργαρίτα φον Ζέκεντορφ. 
την Ερριέτα Ερμίνε Γουάντα Ίντα Λουίζα (1918-1972), παντρεύτηκε τον Κάρολο Φραγκίσκο της Πρωσίας. 

Το 1922 παντρεύτηκε τον χήρο Αυτοκράτορα Γουλιέλμο Β΄ της Γερμανίας.

Πέθανε στις 7 Αυγούστου 1947 στο Στρατόπεδο Παουλίνεχοφ σε ηλικία 59 ετών. Είναι θαμμένη στον Αρχαίο Ναό στο Πάρκο Σανσουσί του Πότσδαμ.

Παραπομπές

|-

|-

Οίκος των Χοεντσόλερν
Γερμανοί ευγενείς
Πριγκίπισσες της Πρωσίας
Πριγκίπισσες τoυ Ρόις